CELEX: 62016TN0833
Language: fi
Date: 2016-11-28 00:00:00
Title: Asia T-833/16: Kanne 28.11.2016 – Karp v. parlamentti

13.2.2017   
            
            
               FI
            
            
               Euroopan unionin virallinen lehti
            
            
               C 46/19
            
         Kanne 28.11.2016 – Karp v. parlamentti
   (Asia T-833/16)
   (2017/C 046/22)
   Oikeudenkäyntikieli: englanti
   
      Asianosaiset
   
   
      Kantaja: Kevin Karp (Bryssel, Belgia) (edustaja: asianajajat N. Lambers ja R. Ben Ammar)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin EFDD-ryhmän työsopimusten tekemiseen toimivaltaisen viranomaisen päätöksen, jolla kantaja luokiteltiin 25.2.2015 tehdyssä parlamentin jäsenten valtuutetun avustajan työsopimuksessa tehtäväryhmään I ja 12.5.2016 tehdyssä työsopimuksessa tehtäväryhmään II;
            
         
               —
            
            
               velvoittamaan vastaajan korvaamaan hänelle aiheutunut aineellinen vahinko ja henkinen kärsimys, joita vastaavien korvausten määriksi hän on alustavasti arvioinut 40 888,68 euroa ja 63 323,20 euroa;
            
         
               —
            
            
               velvoittamaan vastaajan vastaamaan omista oikeudenkäyntikuluistaan ja korvaamaan kantajalle aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan Euroopan unionin muuhun henkilöstöön sovellettavien palvelussuhteen ehtojen 80 artiklaa on rikottu
               
                           —
                        
                        
                           Kantajan palkkaluokaksi määriteltiin hänen ensimmäisessä työsopimuksessaan yksi tehtäväryhmän I palkkaluokka ja hänelle tarjotussa toisessa työsopimuksessa tehtäväryhmän II alhaisin palkkaluokka. Tehtäväryhmä II kattaa ”Hallinnolliset, avustavat ja muut vastaavat tekniset tehtävät, jotka suoritetaan virkamiesten tai väliaikaisten toimihenkilöiden valvonnassa”, vaikka kantajan hoidettavaksi hänen ensimmäisen ja toisen työsopimuksensa puitteissa annetut työtehtävät olivat suurimmalta osin hallinnollisia ja neuvoa-antavia tehtäviä, kuten kanteen liitteissä osoitetaan.
                        
                     
         
               2)
            
            
               Toinen kanneperuste, jonka mukaan Euroopan unionin muuhun henkilöstöön sovellettavien palvelussuhteen ehtojen 82 artiklaa on rikottu
               
                           —
                        
                        
                           Euroopan unionin muuhun henkilöstöön sovellettavien palvelussuhteen ehtojen 82 artiklassa säädetään, että sopimussuhteinen toimihenkilö otetaan palvelukseen tehtäväryhmään IV jos hän voi osoittaa suorittaneensa tutkinnon, joka vastaa vähintään kolmivuotista yliopistokoulutusta, josta on myönnetty tutkintotodistus tai vastaavantasoisen ammatillisen koulutuksen. Kantaja on suorittanut viisivuotisen yliopistokoulutuksen, josta hänellä on kaksi tutkintotodistusta, ja tämän lisäksi, kun on kyse hänelle tarjotusta toisesta työsopimuksesta, hänellä on Euroopan parlamentista aiempaa työkokemusta, johon liittyvät tehtävät vastaavat niitä tehtäviä, joita hän päätyi suorittamaan.